CELEX: 62008TN0303
Language: sk
Date: 2008-07-30 00:00:00
Title: Vec T-303/08: Žaloba podaná 30. júla 2008 – Tresplain Investments/ÚHVT – Hoo Hing (Golden Elephant Brand)

11.10.2008   
            
            
               SK
            
            
               Úradný vestník Európskej únie
            
            
               C 260/14
            
         Žaloba podaná 30. júla 2008 – Tresplain Investments/ÚHVT – Hoo Hing (Golden Elephant Brand)
   (Vec T-303/08)
   (2008/C 260/26)
   Jazyk žaloby: angličtina
   Účastníci konania
   
      Žalobkyňa: Tresplain Investments Ltd (Hongkong, Čína) (v zastúpení: D. McFarland, barrister)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Hoo Hing Holdings Ltd (Romford, Spojené kráľovstvo)
   Návrhy žalobkyne
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 7. mája 2008 vo veci R 889/2007-1 a
            
         
               —
            
            
               zaviazať ÚHVT na náhradu trov konania.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka „Golden Elephant Brand“ pre tovary v triede 30 – prihláška ochrannej známky Spoločenstva č. 241 810.
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: ďalší účastník konania pred odvolacím senátom.
   
      Práva z ochrannej známky účastníka, ktorý sa domáha vyhlásenia neplatnosti: nezapísaná obrazová ochranná známka „GOLDEN ELEPHANT“, ktorá sa používala v Spojenom kráľovstve.
   
      Rozhodnutie výmazového oddelenia: zamietnutie návrhu na vyhlásenie neplatnosti.
   
      Rozhodnutie odvolacieho senátu: zrušenie rozhodnutia výmazového oddelenia.
   
      Žalobné dôvody: porušenie článkov 73 a 74 ods. 1 nariadenia Rady č. 40/94, keďže odvolací senát nesprávne prihliadol k údajným skutočnostiam, právnym predpokladom a domnienkam, ktoré účastníci konania neuviedli alebo neodôvodnili, ale súčasne odmietol prihliadnuť k iným skutočnostiam, dôkazom a tvrdeniam, ktoré žalobkyňa predložila; porušenie článku 8 ods. 4 nariadenia Rady č. 40/94, keďže odvolací senát sa dopustil pochybenia v tom, že konštatoval, že existovala pravdepodobnosť zámeny medzi dotknutými ochrannými známkami a v dôsledku toho aj pravdepodobnosť ujmy.